《艳歌罗敷行》
清代·李锴

张弦弹秦筝，秦筝代人语。请君侧耳听，听明秦氏女。

秦女自采侧，何与行路人。使君自行路，何与秦女言。

使君既有言，秦女亦有愿。我欲从使君，胭脂污人面。

我欲从使君，充耳厌双钿。我欲从使君，纤手不任钏。

我欲从使君，裙带斜憎襻。长箭须配弓，金针各随线。

秦女如善从，多时入楚宫。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。